stanford-oval/wikipedia huggingface dataset:
אלפרד ראסל וולאס
ביוגרפיה

וולאס היה בנו השביעי של ספרן עני אך מכובד בקרב האינטלקטואלים של אסק. בראשית דרכו המקצועית היה מורה בבית ספר בלסטרשייר, והתעניין רבות בחקר החרקים (בעיקר מיני חיפושיות) ובספיריטואליזם. את מחקריו הזואולוגיים ערך ביחד עם הנרי וולטר בייטס, ולאחר שלוש שנות מחקר משותף באנגליה יצאו לחקור ביערות האמזונאס.
בחזרתו מברזיל, עלתה באש "הלן", ספינתו של וולאס, וטבעה באוקיינוס האטלנטי, ביחד עם אוסף הממצאים שאסף באמזונס. לאחר ששהה עשרה ימים בספינת הצלה חולץ וולאס על יד ברמודה. כשהגיע לאנגליה פרסם שני ספרים על התנסויותיו. את הספרים קרא צ'ארלס דרווין, שהתאכזב ממיעוט העובדות שהופיעו בפרסומים (זאת בשל טביעת הספינה).
ב-1854 יצא וולאס לאיי הודו המזרחיים ההולנדיים, שם אסף כ-125,000 מוצגים (יותר מחצי מהם של חיפושיות). התבוננותו באוסף העצום של המוצגים והמינים השונים העלתה במוחו, בסוף פברואר 1858 ובשעת התקף מלריה גרוע במיוחד, את הרעיון של שרידת המתאימים ביותר – רעיון היסוד של האבולוציה הדרוויניסטית.
וולאס כתב מאמר המתאר את הרעיון בפירוט, ושלח אותו לדרווין על מנת שישלח אותו לגאולוג צ'ארלס לייל. דרווין, ששהה בקנט שבאנגליה וחיבר לאט את רעיונותיו על הממצאים של מסעותיו באונייה "ביגל", התרשם מאוד, היות שרעיונותיו שלו נוסחו היטב במאמרו של וולאס.
צ'ארלס דרווין הגה את משנתו באופן בלתי תלוי בוולאס אך עיכב את פרסום מסקנותיו בין היתר כי חשש מתגובות דתיות צוננות, בעודו תר אחר הוכחות נוספות לעצם העיקרון.
ב-1858 קיבל דרווין עותק מקדים של מאמר שוואלס עמד לפרסם ברבים המתאר את עיקרי התאוריה שלו. דרווין הבין שוואלס למעשה הקדים אותו בפרסום תיאורית האבולוציה על ידי ברירה טבעית. אולם, ידידיו צ'ארלס לייל וג'זף הוקר שכנעו אותו שאסור לו לוותר על הבכורה, והם ארגנו מושב באספת האגודה הליניאית ב-1 ביולי 1858, שבו הוקראו מאמריהם של דרווין ושל וולאס ביחד, כשהם חולקים את הבכורה. כל זאת אירע כאשר וואלס נדד בארכיפלג המלאי ולא היה מודע להתרחשות. וולאס טבע את המונח "דרוויניזם" באחד ממאמריו הבאים, ואת ספרו "הארכיפלג המלאי" הקדיש לדרווין.
קו וולאס

וולאס הבחין במעין קו דמיוני (הקרוי קו וולאס (אנ') על שמו), שעובר בארכיפלג המלאי בין בורנאו ומזרח באלי ומפריד מבחינה זואולוגית בין יבשות אסיה ואוקיאניה. כל היצורים ממערב לקו זה, נמצאים באסיה, ואלה שממזרחו נמצאים באוקיאניה. האזור בו ההפרדה היא הצמודה ביותר הוא המצר שבין האי באלי והאי לומבוק, שרוחבו פחות מ-25 קילומטר – בבאלי נמצאים מגליימיים, בולבוליים ונקריים, בעוד בלומבוק הם נפקדים ואת מקומם תופסים קקדואיים צופיתיים ולוריים וכן מינים של יונקי כיס ויונקי הביב. מסקנתו של וולאס מן ההבדל הזואולוגי החד במרחב גאוגרפי זעיר כל כך הייתה כי בעבר הייתה קיימת יבשת פסיפית גדולה שהתבקעה ושבריה התקרבו לשוליה של אסיה. וולאס לא הכיר את טקטוניקת הלוחות, התהליך שבאמצעותו מתרחשות תנועות יבשה עצומות מעין אלה ושעדיין לא התגלה, ועל כן הצליח רק לכוון במעורפל לפתרון הנכון. הרעיון בדבר הקו הוצג לראשונה בפומבי בכנס האגודה הליניאית ב-3 בנובמבר 1859, בעת שוולאס עצמו שהה במזרח.
מורשתו

שמו של וולאס לא זכה להכרה גורפת כשמו של דרווין (אף על פי שעל שמו נקראים מכתשים במאדים ובירח, עדני וולאס, רלית וולאס, פרסים בביולוגיה בקנזס ובאוסטרליה ועוד), אך בשנות האלפיים החל שמו להיזכר יותר, ותרומותיו למדע נחקרו ונבדקו מחדש. באפריל 2000 שוקם קברו של וולאס בדורסט, ובנובמבר 2001 הוסר הלוט מעל לוח זיכרון בחדר ריינולדס בבית החברה המלכותית הבריטית, לעדות כי בחדר זה כונן מדע האבולוציה בקריאת מאמריהם של דרווין ווולאס ביולי 1858.
תאוריה נוספת שלו, שהתפתחה והובנה מאוחר יותר, הייתה אודות ההחלפה האמריקנית הגדולה.
לקריאה נוספת

דייוויד קוואמן, אלפרד ראסל וואלאס ניסח, במקביל לדרווין, את תורת האבולוציה, נשיונל ג'יאוגרפיק ישראל, גיליון 127, דצמבר 2008
הערות שוליים

↑  הביוגרפיה של וולאס
| --- | --- |
בקרת זהויות :  NLI: 987007269582805171  PLWABN: 9810640758205606  BIBSYS: 90514513  BNC: 000137386  BNE: XX964696  BnF: cb12419995h (data)  Botanist: Wallace  CANTIC: a10177516  CiNii: DA00939914  DSI: 4541  GND: 118806009  ICCU: UFIV041825  ISNI: 0000 0001 1022 1630  LCCN: n79089631  LNB: 000185233  MusicBrainz: e4118983-eedc-447c-b650-6e8db2968692  NDL: 00460082  NKC: skuk0001457  NLA: 35588258  NLG: 141456  NLK: KAC201703506  NTA: 328420476  RERO: 02-A003955330  SELIBR: 234980  SNAC: w6bc41d1  SUDOC: 067033865  Trove: 1005524  VcBA: 495/263629  VIAF: 19767134   WorldCat (עם VIAF): 19767134 
קו וולאס
אלפא רומיאו ויסקונטי

| --- | --- |

 מאפיינים כלליים
 יצרן:  אלפא רומיאו
 שנות ייצור:  2004 (דגם קונספט)
 הרכבה:  איטליה איטליה
 חברת אם:  פיאט
 מרכב:  Front-engine, front-wheel-drive layout (אנ')
 פלטפורמה:  GM/Fiat Premium platform (אנ')
 אורך:  4,955 מ"מ
 רוחב:  1,896 מ"מ
 גובה:  1,473 מ"מ
 בסיס גלגלים:  2,825 מ"מ
 מפרט טכני
 מנוע:  V6 צילינדרים, 3,195 סמ"ק המפיק 405 כ"ס ב-6,000 סל"ד (מגדש טורבו כפול)
 הילוכים:  תמסורת אוטומטית  - 6 מהירויות
 מעצב:  ג'ורג'טו ג'וג'ארו
 
אלפא רומיאו ויסקונטי (באיטלקית: Alfa Romeo Visconti) היא מכונית קונספט, בתצורת מכונית סלון בסגנון קופה, 4 דלתות, מתוצרת אלפא רומיאו אשר הוצגה בשנת 2004 בתערוכת המכוניות הבינלאומית בז'נבה.
"אלפא רומיאו ויסקונטי"

השם ויסקונטי מקורו במוצא משפחתי קדום במילנו הקרוי בית ויסקונטי. שלט האצולה שלהם, נחש טורף ילד, הוא חלק מהלוגו של אלפא רומיאו (ראו תמונת לוגו "אלפא רומיאו").
4 דלתות קופה.
מנוע קדמי  ממוקם בזווית 60°
מנוע בנזין מתוצרת "אלפא רומיאו" סדרה "Alfa Romeo JTS engine" (אנ').
סוג הנעה: הנעה כפולה 4x4.
עיצוב הדגם: ג'ורג'טו ג'וג'ארו מחברת העיצוב והנדסת הרכב "Italdesign Giugiaro" (אנ') (שם רשמי: "Italdesign Giugiaro S.p.A").
ראו גם

אלפא רומיאו 1000 אבארט ברטונה קופה
הערות שוליים

↑  "אלפא רומיאו ויסקונטי" ultimatecarpage.com/car/1959/Alfa-Romeo-Visconti-Concept
↑  אלפא רומיאו ויסקונטי seriouswheels.com/cars/top-2004-Alfa-Romeo-Visconti-Concept-Italdesign
↑  "אלפא רומיאו ויסקונטי" alfaromeo159.com/alfa/concept/alfa-romeo-visconti
↑  "אלפא רומיאו ויסקונטי" italdesign.it/project/visconti
אנדרסטה

| --- | --- |
 תפקיד:  אלת הניצחון והמלחמה
 תרבות:  מיתולוגיה קלטית 
 
אנדרסטה (מלטינית: Andraste, מקלטית: "הבלתי מנוצחת") היא אלת המלחמה והניצחון במיתולוגיה הקלטית. פולחנה היה נפוץ בבריטניה.
אנדרסטה מוזכרת בכתביו של ההיסטוריון דיו קאסיוס כאלה אשר לעזרתה קראה המלכה הבריטית בודיקה בעת מרידתה ברומאים בשנת 61.
ייתכן ומדובר בעיוות שמה של האלה אנדארטה, ושתיהן למעשה אותה אלה במיתולוגיה הקלטית.
לקריאה נוספת

John T. Koch, Celtic Culture: A Historical Encyclopedia, ABC-CLIO, 2006
הערות שוליים

↑  תרגום לאנגלית של ספרו של דיו קאסיוס
| המיתולוגיה הקלטית |
| --- | --- | --- |
| אלים כלל-אירופאיים | אוגמיוס • אווטה • אזוס • איאלונוס • אלאונוס • אליסאנוס • אנדארטה • אנקאסטה• אנקסטיומארוס • אפונה • ארטיו • ארקורה • בורוו • בלאטו-קאדרוס • בלנוס • בליסאמה • בריגנטיה • בריטניה • גראנוס • דאמונה • דיאה מטרונה • דיס פאטר • ויסוקיוס • וירוטוטיס • טאוטאטיס • טאראניס • לוגוס • ליטאוויס • לנוס • מאטרס • מאפונוס • מוגונס • נאנטוסואלטה • נמטונה • סגומו • סוקלוס • סירונה • קאמולוס • קונדאטיס • קיקולואיס • קיסוניוס • קרנונוס • רוזמרטה |  |
| אלים ייחודיים לבריטניה | אבנדינוס • איוגה  • אלייסיאגאה  • אנדרסטה • וטריס • ורביה  • לאטיס • נודנס • סאטיאדה • סנונה • סוליס • קוונטינה  • קוקידיוס • ריקאגומבדה |  |
| אלים ייחודיים לגאליה אקוויטניה | אבליו  • פאגוס |  |
| אלים ייחודיים לגאליה בלגיקה | אבנובה • איוואנטוקארוס  •  אינטאראבוס • אינקיונה • איקוולאונה  • אנקאמנה • ארדואינה • ארוורנוס • ווסגוס • וינדונוס • וראודונוס  • קסולסיגיאה  • ריטונה |  |
| אלים ייחודיים לגאליה קלטיקה | אטפומארוס • איקאוניס • בריקטה • טלו • לוקסוויוס • מוריטאסגוס • מולו • סוקונה • סמרטריוס • סקוואנה • רובור |  |
| אלים ייחודיים לגאליה נרבוננסיס | אמביסאגרוס • בוקסנוס • לרו • לרינה • נמאוסוס • קטובודואה • רודיאנוס |  |
| אלים ייחודיים לגרמאניה | אופאניה • גבריניוס • נהלניה |  |
ערך זה הוא קצרמרבנושא מיתולוגיה. אתם מוזמנים לתרום לוויקיפדיה ו.
אלפא רומיאו כמאל

| --- | --- |

Alfa Romeo Kamal
 מאפיינים כלליים
 יצרן:  אלפא רומיאו
 שנות ייצור:  2003 (מכונית קונספט)
 הרכבה:  איטליה איטליה
 חברת אם:  פיאט
 פלטפורמה:  GM/Fiat Premium platform (אנ')
 אורך:  4,350 מ"מ
 רוחב:  1,360 מ"מ
 גובה:  1,820מ"מ
 מפרט טכני
 מנוע:  V6 צילינדרים, 3,179 סמ"ק המפיק 250 כ"ס (מנוע מדגם אלפא רומיאו 147/GTA)
 מהירות מרבית:  200 קמ"ש
אלפא רומיאו כמאל (באיטלקית: Alfa Romeo Kamal) הוא SUV (ראשי תיבות של Sport utility vehicle) קונספט מתוצרת יצרנית הרכב האיטלקית אלפא רומיאו חברת בת של קונצרן הרכב האיטלקי פיאט, אשר הוצג בשנת 2003.
"אלפא רומיאו כמאל"

"אלפא רומיאו כמאל" הוצגה לראשונה בתערוכת הרכב הבינלאומית ("Geneva Motor Show" (אנ')) בז'נבה בשנת 2003.
את פרויקט ייצור האב טיפוס כינתה "אלפא רומיאו" "CXover".
"כמאל" הוא מושג אטרקטיבי המציג עמדה אגרסיבית המשופרת על ידי קווים סוחפים וספורטיביים. החזית של הדגם שואבת רמזים מ"זגאטו" הקלאסית משנת 1900 עם סורג הרטרו ומנורות הערפל, ואילו החלק האחורי, עם חלון הזכוכית דומה לאלפא רומיאו 147.
4 דלתות צד + דלת אחורית.
4 נוסעים.
מנוע קדמי.
מנוע בנזין.
סוג הנעה: הנעה כפולה 4x4.
בסנסקריט משמעות המונח "כמאל" הוא פרח ה"לוטוס ההודי" ("Nelumbo nucifera" (אנ')). בערבית משמעות המונח "כמאל" הוא "שלמות", באיטלקית: "sintesi degli opposti" בתרגום לעברית: "סינתזה של ניגודים".
ראו גם

אלפא רומיאו
אלפא רומיאו בלה
אלפא רומיאו טונלה קונספט
הערות שוליים

↑  "אלפא רומיאו כמאל" italiaspeed.com/news_2003/geneva_report/news_2003_043_09kamal
↑  "אלפא רומיאו כמאל" evo.co.uk/alfa-romeo/18292/concept-cars-the-alfa-romeo-kamal
↑  "אלפא רומיאו כמאל" supercars.net/blog/2003-alfa-romeo-kamal-concept
↑  "אלפא רומיאו כמאל" allcarindex.com/concept/italy/alfa-romeo/kamal
↑  "אלפא רומיאו כמאל" en.wheelsage.org/alfa_romeo/kamal
↑  "אלפא רומיאו כמאל" motor1.com/news/129324/alfa-romeo-kamal-concept
↑  "אלפא רומיאו כמאל" autoblog.com/tag/alfa+romeo+kamal
איטליה הגדולה

מפה של "איטליה הגדולה" כפי שתוכננה ב-1940 (הקו הכתום תוחם את "איטליה המטרופוליטנית" והקו הירוק את גבולות "האימפריה האיטלקית" המורחבת).
איטליה הגדולה (באיטלקית: Grande Italia) או "איטליה הקיסרית" היה מיזם שאפתני פרי יוזמתו של הפשיזם האיטלקי שמטרתו ליצור אימפריה איטלקית שתתרחב מעבר לשטחים הכלולים בתביעה המקורית של איטליה אירדנטה (קורסיקה, ניס, דלמטיה, מלטה), ותכלול טריטוריות נוספות באגן הים התיכון בהן יש אוכלוסיות של מהגרים או של קולוניאליסטים איטלקים, או שהן בתחומי ההשפעה האיטלקית, דוגמת אלבניה, מונטנגרו, צפון תוניסיה וצפון לוב. המטרה הייתה להקים מדינה איטלקית שבה החלקים שאינם איטלקים יוטמעו במדינה ותקודם קולוניזציה איטלקית. ההתפשטות לשטחים אלו הייתה אמורה לתת לאיטליה סיכוי להחזיר לעצמה את השליטה בים התיכון, שאבדה לה מאז נפילת האימפריה הרומית.
האימפריה האיטלקית הייתה ניסיון כושל להקמת "איטליה הגדולה". מאז, לא ניסתה איטליה לחדש את רעיון איטליה הגדולה.
היסטוריה

לאחר שהתמנה למושל האיים הדודקאנסיים ב-1936 החל המנהיג הפשיסטי צ'זארה מריה דה וקי (Cesare Maria De Vecchi) לקדם במסגרת המפלגה הפשיסטית של מוסוליני את הרעיון של "איטליה הקיסרית"(באיטלקית: "Italia Imperiale"), שכמו האימפריה הרומית, התפשטה מחוץ לאירופה וכללה את צפון אפריקה (החוף הרביעי או באיטלקית "Quarta Sponda" – השם שנתן מוסוליני ללוב בתקופה שהייתה תחת שלטון איטליה)
דה וקי חלם על איטליה קיסרית שתכלול לא רק את כל השטחים באירופה שהאירדנטיסטים האיטלקים תבעו (ניס, סבוי, טיצ'ינו, ונציה ג'וליה, דלמטיה, קורפו, מלטה וקורסיקה) ושהיו בהם אוכולוסיות של איטלקים מזה מאות בשנים, אלא גם את השטחים בצפון אפריקה (לוב ותוניסיה), בהם יצרו מהגרים איטלקים "קולוניות" בשלהי המאה ה-19.
לאחר 1936 ובמהלך מלחמת העולם השנייה נכללו במיזם גם האיים הדודקאנסיים היווניים (כולל האיים היוניים זקינתוס, איתקה וכו') והמשטר הפשיסטי החל לקדם תהליך של איטליזציה של איים יוונים אלו.
הצעות של דה וקי התקבלו על ידי מוסוליני בחלקן ב-1940‏, כשאיטליה הצטרפה למלחמת העולם השנייה, אך זכו להתנגדות (ולספקנות) מצדו של ויטוריו אמנואלה השלישי, מלך איטליה.
ב-1942 עם הכיבוש האיטלקי של קורסיקה ותוניסיה, היו כל השטחים עליהם חלם דה וקי במסגרת "איטליה הגדולה" בידי איטליה, למעט מלטה, אבל המיזם לא יצא פוליטית לפועל משום שהמלחמה החלה לנטות כנגד מדינות הציר.
שלב ראשון: האיים הדודקאנסיים

דה וקי ישם את השלב הראשון לקראת "איטליה הקיסרית" (או "איטליה הגדולה") כאשר ב-1936, בהיותו מושל האיים הדודקאנסיים, הוא חייב להשתמש בשפה האיטלקית במנהל של האיים, ויצר קולוניה של 7,000 איטלקים באי רודוס ובאיים שסביבו. ב-1940 הוא מונה למועצה הפשיסטית העליונה ובמסגרתה הציע, מאוחר יותר, במהלך הכיבוש האיטלקי של יוון, את סיפוח האיים הדודקאנסיים והיוניים לממלכת איטליה יחד עם האי כיוס, שהיה שייך במהלך ההיסטוריה לרפובליקה של ג'נובה.
שלב שני: החוף הרביעי

איטלו באלבו, מנהיג פשיסטי נוסף, קידם באורח פעיל את פיתוח הקהילות האיטלקיות באזור החוף של לוב, לאחר שחבל ארץ זה נרגע עם סיומה של מלחמת גרילה ערבית. באלבו כינה את טריפוליטניה וקירנאיקה "קוורטה ספונדה" (Quarta Sponda – כלומר החוף הרביעי) של איטליה בהתייחס לשלושת החופים האחרים של איטליה: החוף המערבי, החוף המזרחי והחוף האדריאטי.
אחת מהמטרות המקוריות של איטליה בכיבוש לוב אכן הייתה להקל על מצוקת עודף האוכלוסייה והאבטלה שבאה בעקבותיה באמצעות הגירת תושבים למושבה המתפתחת. לאחר שהושג הביטחון עודדה ממשלתו של ויטוריו אמנואלה השלישי, מלך איטליה "קולוניזציה דמוגרפית". המיזם שהחל בו איטלו באלבו, מושל לוב, הביא את 20,000 המתיישבים הראשונים ללוב בשיירה בודדת באוקטובר 1938. מתיישבים נוספים הגיעו ב-1939, ובהגיע 1940 כבר היו בלוב כ-110,000 איטלקים, שהיוו כ-12% מכלל האוכלוסייה.
התוכניות חזו מושבה איטלקית בת כחצי מיליון איטלקים לקראת 1960, כך שהאיטלקים יהוו אז כשני שלישים מהאוכלוסייה. האדמה הטובה ביותר בלוב הוקצתה למתיישבים לצורך עיבוד חקלאי, בעיקר עבור מטעי זיתים. ההתיישבות נוהלה על ידי חברה ממשלתית, "החברה לקולוניזציה של לוב", שנטלה על עצמה את ביצוע השבחת הקרקע ובניית כפרים לדוגמה והציעה הלוואות נוחות ואשראי למתיישבים בהם תמכה.
בנובמבר 1942 נכללה גם תוניסיה ב"קוורטה ספונדה" (ובה כמעט 100,000 תוניסאים ממוצא איטלקי), אך כמה חודשים אחר כך היא נכבשה על ידי בעלות הברית.
שלב שלישי: מערב הבלקנים

באביב 1941 הצליח מוסוליני – בעזרת הוורמאכט – להביס בסופו של דבר את יוון ולכבוש את אזור החוף של יוגוסלביה.
הגנרל ויטריו אמברוסיו, מפקד צבא איטליה במהלך כיבוש דלמטיה היוגוסלבית, יצר שטח כיבוש צבאי מליובליאנה עד צפון מונטנגרו שבהמשך היה עתיד להיחשב כגבול העתידי של "איטליה הגדולה" בצפון מערב חבל הבלקן.   בגבולות מדרום היו כלולים ממלכת מונטנגרו הפשיסטית, אלבניה הגדולה ונסיכות פינדוס באפירוס.
דה וקי קידם גם את הכללת קורפו (ובה קהילה משמעותית של ילידי קורפו ממוצא איטלקי), האיים היוניים ואת הקבוצה הדרומית של האיים האגאיים (שפעם היו בשלטון הרפובליקה של ונציה), על מנת ליצור "קשת" שהשתרעה מהאיים הדודקאנסיים ואת האי כיוס (שהיה במהלך ההיסטוריה בשלטון הרפובליקה של ג'נובה).
במיזם זה של דה וקי, מערב הבלקן, מדרום סלובניה עד כמריה (השם שהאלבנים מכנים את אזור אפירוס ביוון), היה אמור להיות איטלקי, בדומה למיזם הנאצי הגדול הרבה יותר של גרמניה הגדולה במזרח אירופה שנועדה לספק מרחב מחיה לעם הגרמני.
מיזם שמעולם לא התממש

ב-1940 הגה דה וקי את רעיון "איטליה הקיסרית" המשתרעת באירופה מניס ועד השטחים בדלמטיה שסופחו לאיטליה בשם "Governatorato di Dalmazia" (ממשל דלמטיה) וייתכן שגם את אלבניה הגדולה (ראו מפה), האיים היוניים, נסיכות פינדוס באפירוס (צפון יוון), האיים הדודקאנסיים, והחוף הצפוני של אפריקה מתוניסיה ללוב (אזור פזאן בלוב היה עתיד להיות במעמד של מושבה של האימפריה).
במשא ומתן לאחר ניצחון מדינות הציר תכנן מוסוליני לדרוש עבור איטליה הגדולה גם את כל האי כרתים (שהיה בעיקר בשליטה גרמנית) והאיים היוונים שסביבו במטרה ליצור רצף טריטוריאלי בין השטחים בשליטת איטליה באיים הדודקאנסיים לאלו שבאיים היוניים.
דרומית לחוף הרביעי חלמו כמה מנהיגים פשיסטיים על אימפריה איטלקית שתתחיל בפזאן שהייתה כבר בשליטה איטלקית ותכלול את מצרים ואת סודאן ותגיע עד מזרח אפריקה האיטלקית.
ניצחון בעלות הברית במלחמת העולם השנייה הביא לקיצם של מיזמים אלו, וכך בא גם הסוף לשאיפות ההתפשטות הפשיסטיות ליצירת אימפריה.
איטלקים באזורים של "איטליה הגדולה"

בנוכחות קהילות איטלקיות משמעותיות בטריטוריות שמחוץ לממלכת איטליה נעשה שימוש להצדקת המיזם "איטליה הגדולה".
בראשית שנות ה-40 היו האוכלוסיות האיטלקיות הבאות בשטחים אותם חמדו דה וקי והפשיסטים במהלך מלחמת העולם השנייה.
ניס – 9,000-4,000
סבויה – פחות ממאה.
שווייץ – 430,000
איסטריה - 270,000
דלמטיה - 50,000
קורפו והאיים היוניים – 500
אלבניה – 11,000-3,000
נסיכות פינדוס - ?
האיים הדודקאנסיים ביוון – 7,015 (ב-1936)
מלטה – 70,000
קורסיקה – 40,000
לוב - 108,419 (ב-1939)
תוניסיה - 89,216 (ב-1937)
לקריאה נוספת

Baioni, Massimo. Risorgimento in camicia nera. Carocci. Arezzo, 2006.
Blitzer, Wolf. Century of War. Friedman/Fairfax Publishers. New York, 2001 ISBN 1-58663-342-2
Chapin Metz, Helen. Libya: A Country Study. GPO for the "Library of Congress". Washington, 1987.
De Felice, Renzo Interpretations of Fascism (translated by Brenda Huff Everett). Harvard University Press. Cambridge, 1977 ISBN 0-674-45962-8.
De Felice, Renzo. Mussolini l'Alleato: Italia in guerra 1940-1943. Rizzoli Ed. Torino, 1990.
Del Boca, A. Le guerre coloniali del fascismo Laterza. Roma, 1991
Galeotti, Carlo. Credere obbedire combattere - I catechismi fascisti  Stampa Alternativa. Milano, 1996.
Lamb, Richard. Mussolini as Diplomat. Fromm International Ed. London, 1999 ISBN 088064244-0
Payne, Stanley G. A History of Fascism, 1914-45. University of Wisconsin Press. Madison, Wisc., 1995 ISBN 0-299-14874-2
Rosselli, Alberto. Storie Segrete. Operazioni sconosciute o dimenticate della seconda guerra mondiale Iuculano Editore. Pavia, 2007
הערות שוליים

↑  Baioni, Massimo. Risorgimento in camicia nera. pag. 47
↑  Del Boca, A. Le guerre coloniali del fascismo. p. 71; Galeotti, Carlo. Credere obbedire combattere - I catechismi fascisti. p. 72
↑  Baioni, Massimo. Risorgimento in camicia nera. p. 73
↑  Blitzer, Wolf. Century of War. p.125
↑  . Italian rule in the Dodecanese: 1912-1943
↑  Chapin Metz, Helen. Libya: A Country Study. Chapter XIX
↑  Rosselli, Alberto. Storie Segrete. Operazioni sconosciute o dimenticate della seconda guerra mondiale p. 36
↑  Davide Rodogno. Fascism European Empire
↑  Rosselli, Alberto. Storie Segrete. Operazioni sconosciute o dimenticate della seconda guerra mondiale pag. 49
↑  Lamb, Richard. Mussolini as Diplomat. pag. 66
השטחים של אזור הים התיכון בשליטת איטליה תחת שלטונו של מוסוליני ב-1942 (בתחום הקווים והנקודות בירוק): "איטליה הגדולה" כללה את רוב שטחים אלו. באדום שטחים בשליטה בריטית.
באדום הבאדום השאיפות האימפראליות איטלקיות שמעולם לא ממומשו
מפה של האזורים אותם תבעו האירדנטיסטים לאחר מלחמת העולם הראשונה. על הכוונת של הפשיזם היו גם סבויה, קורפו, החוף הרביעי בצפון אפריקה, והאיים הדודקאנסיים.
אלפא רומיאו טונלה

| --- | --- |

 מאפיינים כלליים
 יצרן:  אלפא רומיאו
 שנות ייצור:  2022 - הווה
 הרכבה:  איטליה איטליה
 חברת אם:  סטלנטיס
 סיווג:  מכונית קומפקטית
 מרכב:  קרוסאובר
 פלטפורמה:  SCCS Small Wide 4×4
 אורך:  4,520 מ"מ
 רוחב:  1,840 מ"מ
 גובה:  1,600 מ"מ
 בסיס גלגלים:  2,630 מ"מ
 מפרט טכני
 מנוע:  מנוע בנזין בנפח 1.5 ליטר המשווק בשתי גרסאות: אחת עם הספק של 130 כ"ס ומומנט מרבי של 24.5 קג"מ, והשנייה עם מגדש טורבו המספקת 160 כ"ס. לשני מנועים אלה מערכת סיוע היברידית קלה עם מנוע חשמלי קטן המספק 20 כ"ס.  במנוע בנזין בנפח 2.0 ליטר טורבו המספק 256 כ"ס. (לאמריקה)  מנוע דיזל בנפח 1.3 ליטר טורבו המספק 130 כ"ס.
 הנעה היברידית:  מערכת ההנעה היברידית כוללת מנוע בנזין בנפח 1.3 ליטר טורבו עם שני מנועים חשמליים, שלושת המנועים מספקים יחד 275 כ"ס.
 הילוכים:  תיבת הילוכים כפולת מצמדים בעלת שישה הילוכים (היברידי ודיזל) תיבת הילוכים כפולת מצמדים בעלת שבעה הילוכים הילוכים (בנזין) תיבת הילוכים אוטומטית בעלת תשעה הילוכים (בנזין אמריקה).
 תאוצה:  מ-0 ל-100 קמ"ש בתוך 6.2 שניות (הנעה היברידית)
 סוללה:  סוללת ליתיום-יון בקיבולת 15.5 קוט"ש
 טווח נסיעה:  60 ק"מ
 קשר:  אלפא רומיאו טונלה קונספט, אאודי Q3, מרצדס-בנץ GLA, ב.מ.וו X1, ב.מ.וו X2, קופרה פורמנטור, DS 4, יגואר אי-פייס, לקסוס UX, מרצדס-בנץ GLA, מרצדס-בנץ GLB, וולוו XC40
 רמה אוטונומית:  רמה 2
אלפא רומיאו טונלה (באיטלקית: Alfa Romeo Tonale) היא מכונית במרכב קרוסאובר, בעלת חמישה מקומות ישיבה, שמיוצרת על ידי אלפא רומיאו משנת 2022. היא נחשפה ב-8 בפברואר 2022, לאחר שהוצגה כמכונית קונספט בשנת 2019 תחת השם אלפא רומיאו טונלה קונספט. היא הגיעה לישראל ב-18 ביולי 2022.
היא המתחרה הישירה של אלפא רומיאו לאאודי Q3, ב.מ.וו X1, ב.מ.וו X2, קופרה פורמנטור, DS 4, יגואר אי-פייס, לקסוס UX, מרצדס-בנץ GLA-קלאס, מרצדס-בנץ GLB-קלאס, וולוו XC40.
עיצוב

העיצוב החיצוני נותר זהה לקונספט המקדים אך עבר כמה שינויים לא משמעותיים על מנת להביא אותו לייצור. העיצוב החיצוני והפנימי מבוסס על האלפא רומיאו סטלביו.
מפרט טכני

הדגם משווק עם חמישה מערכות הנעה, אחת היברידית פלאג-אין ושלוש בנזין ואחד דיזל.
מערכת ההנעה היברידית כוללת מנוע בנזין בנפח 1.3 ליטר טורבו עם שני מנועים חשמליים, שלושת המנועים מספקים יחד 275 כ"ס, לפי אלפא רומיאו זה מספיק לנתון תאוצה מ-0 ל-100 קמ"ש בתוך 6.2 שניות. סוללת ליתיום-יון בקיבולת 15.5 קוט"ש המאפשרת טווח נסיעה חשמלי של 60 ק"מ. מטען פנימי בקיבולת 7.4 קילוואט מאפשר הטענה מלאה של הסוללה בתוך שעתיים וחצי. למערכת ההנעה זאת תיבת הילוכים כפולת מצמדים בעלת שישה הילוכים.
מנוע בנזין בנפח 1.5 ליטר המשווק בשתי גרסאות: אחת עם הספק של 130 כ"ס ומומנט מרבי של 24.5 קג"מ, והשנייה עם מגדש טורבו המספקת 160 כ"ס. לשני מנועים אלה מערכת סיוע היברידית קלה עם מנוע חשמלי קטן המספק 20 כ"ס. לשני המנועים תיבת הילוכים כפולת מצמדים בעלת שבעה הילוכים.
באמריקה הדגם ישווק עם מנוע בנזין בנפח 2.0 ליטר טורבו המספק 256 כ"ס עם תיבת הילוכים אוטומטית בעלת תשעה הילוכים.
מנוע דיזל בנפח 1.3 ליטר טורבו המספק 130 כ"ס עם תיבת הילוכים כפולת מצמדים בעלת שישה הילוכים.
לטונלה מערכת אוטונומית ברמה 2.
הערות שוליים

↑  cartube, אלפא רומיאו טונלה 2022 נחשף - השנה בישראל - cartube, באתר www.cartube.co.il
↑  cartube, הצצה לדגם עתידי: אלפא רומיאו טונלה PHEV קונספט - cartube, באתר www.cartube.co.il
↑  cartube, אלפא רומיאו טונלה 2022 בישראל - מחיר החל מ-229,000 שקל, באתר cartube
↑  2023 Alfa Romeo Tonale Revealed With 272 HP As Brand's First PHEV, Motor1.com (באנגלית)
↑  Подзаряжаемый кроссовер Alfa Romeo наконец-то стал серийным, Motor1.com (ברוסית)
↑  Alfa Romeo Tonale (2022) debütiert mit 275-PS-Plug-in-Hybrid, Motor1.com (בגרמנית)
↑  Alfa Romeo'nun ilk "elektriklisi" Tonale ile tanışın!, Motor1.com (בטורקית)
↑  Alfa Romeo Tonale, ecco il primo SUV ibrido del Biscione [VIDEO], Motor1.com (באיטלקית)
1035

שנת 1035 היא השנה ה-35 במאה ה-11. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

18 במאי – בבמברג מביע ברטיסלב הראשון, מלך בוהמיה את נאמנותו לקונרד השני, קיסר האימפריה הרומית הקדושה; פולין הופכת לחלק מהאימפריה הרומית הקדושה
18 באוקטובר – מותו של סנצ'ו השלישי (אנ') מלך נווארה גורם לפיצול הממלכה ועלייתה של אראגון; רמירו הראשון הופך למלכה הראשון של אראגון; פרננדו הראשון הופך למלך קסטיליה
12 בנובמבר – מותו של קנוט הגדול מביא למאבקי ירושה על ממלכתו בין בניו החוקיים והלא-חוקיים. היורש המיועד הארדיקאנוט הופך מלך דנמרק, ונדחק מאנגליה מפני הבן הלא-חוקי, הרולד הראשון (שהופך מלך אנגליה). המלכה אמה גולה בפלנדריה. בסקנדינביה, מגנוס הטוב חוזר מגלותו ברוסיה והופך מלך נורווגיה
אירועים ללא ציון תאריך מדויק:
תחילת השליטה של שושלת המוראביטון הברברית על המגרב (עד 1042)
בנייה מחודשת של מסגד אל אקצא
קופר מקבלת זכויות של עיר
איי פארו מסופחים לנורווגיה
רדיפות נגד יהודי מרוקו
נפטרו

12 בנובמבר – קנוט הגדול, מלך אנגליה, דנמרק ונורווגיה (נולד ב-994)
ללא ציון תאריך מדויק:
רבי נתן בן רבי יחיאל מרומי, מחבר ספר הערוך
ראו גם

ילידי 1035‎
נפטרים ב-1035‎
אלפא רומיאו טונלה קונספט

| --- | --- |

Alfa Romeo Tonale Concept
 מאפיינים כלליים
 יצרן:  אלפא רומיאו
 שנות ייצור:  2019 (מכונית קונספט)
 הרכבה:  איטליה איטליה
 מודל קודם:  אלפא רומיאו טונלה 
 חברת אם:  פיאט
 פלטפורמה:  GM Fiat Small platform (אנ')
 אורך:  4,400 מ"מ
 מפרט טכני
 מנוע:  מנוע היברידי: מנוע בנזין קדמי-רוחבי, מנוע חשמלי אחורי
 
אלפא רומיאו טונלה קונספט (באיטלקית: Alfa Romeo Tonale Concept) הוא SUV (ראשי תיבות של Sport utility vehicle) קונספט קומפקטי מתוצרת יצרנית הרכב האיטלקית אלפא רומיאו חברת בת של קונצרן הרכב האיטלקי פיאט, אשר הוצג בשנת 2019. בשנת 2022 הציגה אלפא את גרסת הייצור.
"אלפא רומיאו טונלה קונספט"

"אלפא רומיאו טונלה קונספט" הוצגה לראשונה בתערוכת הרכב הבינלאומית של ז'נבה במרץ 2019
"אלפא רומיאו טונלה קונספט" מוגדר רכב חשמלי היברידי נטען (PHEV),ומהווה קדימון לקרוסאובר פלאג-אין היבריד ראשון של היצרנית
בדגם "אלפא רומיאו טונלה קונספט" הורכבו מנוע בנזין קדמי ומנוע חשמלי אחורי שנלקח מדגם "Jeep Renegade" (אנ') מתוצרת ג'יפ (באנגלית Jeep) שהוא מותג רכבי שטח של תאגיד פיאט-קרייזלר (FCA). קרייזלר נשלטת על ידי יצרן הרכב האיטלקי פיאט המחזיק ב-58% מהחברה.
סוג הנעה: הנעה כפולה 4x4
4 דלתות צד + דלת אחורית
לוח שעונים דיגיטלי 12.3 אינץ'
לדגם בורר נהיגה של אלפא רומיאו עם מצבים: מצב כוח כפול לביצועים מקסימליים, מצב טבעי לשימוש יומיומי והגדרת יעילות מתקדמת ישתמשו רק בהנעה חשמלית
פלטפורמה: "GM Fiat Small platform" (אנ')
שם הדגם "טונלה" ניתן על שם מעבר טונלה, בדומה לדגם "אלפא רומיאו סטלביו" ("Alfa Romeo Stelvio" (אנ')) הקרוי על שם מעבר סטלביו בגובה 2,758 מטר ברכס הרי הדולומיטים
גלריה

"אלפא רומיאו טונלה קונספט"
"אלפא רומיאו טונלה קונספט"
"אלפא רומיאו טונלה קונספט"
"אלפא רומיאו טונלה קונספט" - מבט לתא הנהג
"אלפא רומיאו טונלה קונספט"
"אלפא רומיאו טונלה קונספט"
ראו גם

אלפא רומיאו
אלפא רומיאו בלה
אלפא רומיאו כמאל
אלפא רומיאו טונלה (גרסת הייצור)